કોઈ માર્ગ અકસ્માતમાં ઇજાગ્રસ્તોને બચાવવા માટે ૧૦૮ ઇમરજન્સી સેવાની એમ્બ્યુલન્સ અને ડોક્ટર્સની ટીમ આવી ગઈ હોય અને તેઓ એમ્બ્યુલન્સની બારીના કાચ પર ક્લિક કરી, તેને કમ્પ્યુટરના સ્ક્રીનમાં ફેરવી નાખે અને ઇજાગ્રસ્ત વ્યક્તિની ક્લાઉડમાં સ્ટોર થયેલી મેડિકલ હિસ્ટ્રી જેમ કે તેનું બ્લડ ગ્રૂપ, એલર્જી, ડાયાબિટીસ, કઈ દવાનું રીએક્શન આવે છે, અગાઉની કોઈ ગંભીર બિમારી વગેરે બધી જ માહિતી આંખના પલકારમાં એમ્બ્યુલન્સની બારીના કાચ પર જ જોવા મળી જાય, તો ઝડપી અને યોગ્ય સારવારથી તે વ્યક્તિ બચી જવાની શક્યતા કેટલી વધી જાય? તમને એવો સવાલ થયોને કે આવો ડેટા તો સ્માર્ટફોનમાં પણ જોઈ શકાય, એમાં બારીના કાચ પર પ્રોજેક્શનની શી જરૂર છે?